พปชร.แจง สนธิญา ไม่ใช่สมาชิก แจ้งความ แหม่มโพธิ์ดำ ไม่เกี่ยวกับพรรค
นายทะเบียนพปชร. แจง สนธิญา ไม่ใช่สมาชิก แจ้งความ แหม่มโพธิ์ดำ ไม่เกี่ยวกับพรรค วอนหยุดอ้างชื่อคลิปขายหน้ากากอนามัยมีขายไม่อั้น พ่นพิษเขย่าความชอบธรรมของหน่วยงานรัฐที่เกี่ยวข้อง ทำเอา ร.อ.ธรรมนัส พรหมเผ่า รมช.เกษตรฯ ต้องแถลงชี้แจงสองรอบในวันเดียวกัน ยืนยันไม่มีส่วนเกี่ยวข้องแม้มีข้อมูลนายพิตตินันท์ รักเอียด 1 ในคณะทำงานไปเกี่ยวข้อง ต่อมานายศรสุวีร์ ภู่รวีรัศวัชรี ชายต้นเรื่องที่ปรากฏในคลิปเชิญชวนซื้อหน้ากากในโกดังแห่งหนึ่ง เดินทางเข้าพบตำรวจ บช.ภ.2 ก่อนนำตัวส่งให้ พล.ต.อ.สุวัฒน์ แจ้งยอดสุข รอง ผบ.ตร. สอบปากคำด้วยตนเอง เจ้าตัวเปิดปากอ้างเป็นเพียงนายหน้าคนกลาง หน้ากากอนามัยลอตยักษ์ไม่มีจริง ก่อนถูกคุมตัวไปแจ้งข้อหาความผิด พ.ร.บ.คอมฯ ขณะที่หน่วยงานต่างๆ เริ่มขยับ ตรวจสอบความโปร่งใสของผู้เกี่ยวข้องในรัฐบาล ตามที่เสนอข่าวไปแล้วนั้นเกี่ยวกับเรื่องนี้เมื่อวันที่ 11 มี.ค.63 นายวิเชียร ชวลิต นายทะเบียนพรรคพลังประชารัฐ ชี้แจงผ่านสื่อมวลชน กรณี นายสนธิญา สวัสดี สมาชิกพรรคพลังประชารัฐ (พปชร.) เข้าพบพนักงานสอบสวน กก.3 บก.ปอท. เพื่อขอให้ตรวจสอบ เพจแหม่มโพธิ์ดำ หลังโพสต์เรื่องราวของ นายศรสุวีร์ ภู่รวีรัศวัชรี หรือ เสี่ยบอย ที่อ้างตัวว่ารู้จักผู้ติดตามรัฐมนตรีช่วยว่าการกระทรวงหนึ่ง ที่มีหน้ากากอนามัยกว่า 200 ล้านชิ้น โดยระบุว่า ทางพรรคพลังประชารัฐ ยืนยันว่า ปัจจุบันนายสนธิญาไม่ได้เป็นสมาชิกพรรคพลังประชารัฐ เนื่องจากเจ้าตัวได้ลาออกไปเป็นเวลานานแล้ว ดังนั้นการกระทำใดๆ โดยเฉพาะการแจ้งความดำเนินคดีกับ เพจแหม่มโพธิ์ดำ จึงไม่เกี่ยวข้องกับพรรคพลังประชารัฐ และขอไม่ให้นายสนธิญานำพรรค และชื่อพรรคไปกล่าวอ้างอีก.
นายทะเบียนพปชร. แจง สนธิญา ไม่ใช่สมาชิก แจ้งความ แหม่มโพธิ์ดำ ไม่เกี่ยวกับพรรค วอนหยุดอ้างชื่อ 
กักตุนหน้ากากอนามัย,แหม่มโพธิ์ดำ,โควิด-19,สนธิญา สวัสดี,พปชร.,พรรคพลังประชารัฐ,พลังประชารัฐ,ข่าวทั่วไป